**INSTITUT RUĐER BOŠKOVIĆ**

**OBRAZLOŽENJE POSEBNOG DIJELA IZVJEŠTAJA O IZVRŠENJU FINANCIJSKOG PLANA ZA I-XII.2024.**

Zagreb, 21. ožujak 2025.

Sadržaj

[**SAŽETAK** 2](#_Toc193438062)

[**A622150 PROGRAMSKO FINANCIRANJE JAVNIH INSTITUTA** 3](#_Toc193438063)

[**A622151 PROGRAMSKO FINANCIRANJE JAVNIH INSTITUTA – IZ EVIDENCIJSKIH PRIHODA** 5](#_Toc193438064)

[**A622152 PROGRAMSKO FINANCIRANJE JAVNIH INSTITUTA - IZ STRUKTURNIH I INVESTICIJSKIH FONDOVA EU** 6](#_Toc193438065)

[**K622139 OBNOVA ZGRADA OŠTEĆENIH U POTRESU S ENERGETSKOM OBNOVOM - NPOO** 7](#_Toc193438066)

[**K622144 OBNOVA INFRASTRUKTURE U PODRUČJU OBRAZOVANJA OŠTEĆENE POTRESOM FSEU.2022.MZO** 7](#_Toc193438067)

## **SAŽETAK**

Ovo se obrazloženje odnosi na Posebni dio izvještaja o izvršenju financijskog plana u kojem je prikazano izvršenje rashoda i izdataka kroz obrazloženje izvršenja aktivnosti i projekata zajedno s ciljevima koji su ostvareni provedbom programa i pokazateljima uspješnosti realizacije tih ciljeva (pokazatelji učinka i pokazatelji rezultata), te po izvorima financiranja.

Najveći rashodi bili su na aktivnosti A622150 Programsko financiranje javnih instituta, u sklopu kojeg su većina rashoda financiranih iz izvora 11 (Proračun RH), a odnose se na osnovnu programsku komponentu (plaće iz Proračuna i hladni pogon), te dio razvojne i izvedbene komponente. Ukupni rashodi iznosili su 31.654.398 €, što je 1% više od tekućeg plana. Razlika u odnosu na izvorni plan je 12%, jer su tada vrijedili niži koeficijenti za obračun plaća.

Druga aktivnost po veličini rashoda u 2024.g. je A622152 Programsko financiranje javnih instituta - iz strukturnih i investicijskih fondova EU, s ukupnim rashodima u iznosu od 16.404.850 €. U sklopu te aktivnosti najveći rashodi se odnose na kapitalni znanstveno-infrastrukturni projekt Otvorene znanstvene infrastrukturne platforme za inovativne primjene u gospodarstvu i društvu (O-ZIP). Manja realizacija potrošnje vezana uz projekt O-ZIP prvenstveno je posljedica ugradnje sustava centralnog grijanja na cijelom kampusu tijekom ljetnih mjeseci. Prvotno je planirano da to počne 2023. godine, što nije bilo moguće zbog kasnijeg potpisivanja ugovora od očekivanog. Rezultat je bio intenzivan fokus na sustav grijanja tijekom većeg dijela 2024., koji je na kraju bio u funkciji do početka zime. Postizanje ove važne prekretnice došlo je nauštrb većih građevinskih zahvata, za koje rashodi ili još nisu bili naplaćeni do kraja 2024. godine ili će biti dovršeni 2025. godine.

Treća aktivnost po veličini rashoda je A622151 Programsko financiranje javnih instituta - iz evidencijskih prihoda s iznosom od 12.566.184 €. U tu aktivnost ulaze komercijalni projekti, projekti Hrvatske zaklade za znanost (HrZZ), bilateralni projekti, projekti iz EU strukturnih fondova gdje je IRB partner neprofitnim institucijama, te donacije. Rashodi su veći za 20% u odnosu na tekući plan, prvenstveno zbog značajnog broja novougovorenih HrZZ projekata.

Preostale dvije aktivnosti K622139 i K622144 odnose se na obnovu od potresa s ukupnim rashodima od 1.054.825 € i u potpunosti su na nivou tekućeg plana.

Sažeti prikaz izvještaja po programskoj klasifikaciji:



## **A622150 PROGRAMSKO FINANCIRANJE JAVNIH INSTITUTA**

Aktivnost A622150 Programsko financiranje javnih instituta realizira se kroz izvor financiranja 11 Opći prihodi i primici. Rashodi se odnose se na osnovnu programsku komponentu (plaće iz Proračuna i hladni pogon), te dio razvojne i izvedbene komponente. Rashodi ove aktivnosti iznosili su 31.654.398 € i sa udjelom od 51% od ukupnih rashoda u 2024. predstavljaju najveću pojedinačnu aktivnost. U odnosu na tekući plan, rashodi su veći za 1%.

Najveća skupina su rashodi za zaposlene (bruto plaće, ostali rashodi za zaposlene i doprinosi na plaće) koji su iznosili 28.174.222 €, što je udio od 89% u ukupnim rashodima ove skupine. Rashodi za zaposlene bili su za 2 %više u odnosu na tekući plan. Razlog je povećanje koeficijenata za obračun plaće od 1. ožujka 2024. temeljem nove Uredbe o nazivima radnih mjesta, uvjetima za raspored i koeficijentima za obračun plaće u javnim službama.

Drugi po veličini skupina odnosi se na materijalne rashode koji su iznosili 3.006.104 € i imali su udio od 9%. Ovi rashodi manji su za 2% u odnosu na tekući plan. Najveće smanjenje u odnosu na plan je na stavci energija i to zbog reguliranja cijena energenata od strane Vlade RH.

Vezano uz ispunjenje ciljeva **programskog financiranja znanstvene djelatnosti Instituta**, iznosi su bili planirani temeljem planiranih aktivnosti sukladno zadanim ciljevima. Uspješnost provedbe planiranih aktivnosti mjerena je pokazateljima rezultata i pokazateljima ishoda (učinka). Planirani i realizirani ciljevi rezultati prikazani su u ***Tablici 1*** – **Odabrani posebni ciljevi i pokazatelj rezultata** i ***Tablici 2*** – **Odabrani strateški ciljevi i pokazatelj ishoda (učinka)**.Iz navedenih podataka razvidno je da je Institut uglavnom dosegnuo planirane ciljeve te u pojedinim slučajevima i značajno premašio planirane rezultate.

Provođenje navedenih aktivnosti u svrhu ispunjenja strateških ciljeva IRB‑a, primarno je vezano uz daljnje povećanje kvalitete znanstvenih istraživanja. Pri tome, **IRB posebno potiče prijavu na kompetitivne projekte**. I dok je broj projekata (10) i financijska vrijednost (2.294.522,87 €) ugovorenih međunarodnih projekata veći od planiranog, kod nacionalnih projekata ostvaren je veći uspjeh od očekivanog (46 projekata u vrijednosti od 13.140.627,61 €). Tome je prvenstveno pridonio uspjeh na pozivima Hrvatske zaklade za znanost i Mehanizma za oporavak i otpornosti (***Tablica 1***).

**Također, IRB potiče što veći broj i kvalitetu objavljenih znanstvenih radova.** Razlika između broja planiranih publikacija i stvarnog broja publikacija bila je mala, a publikacije u Q1 (25 % najboljih časopisa) i dalje čine visok udio u ukupnom broju (***Tablica 1***).

Institut snažno podržava ulaznu i izlaznu **mobilnost**, koja se nadmašio očekivanja. Broj i vrijednost ugovora s gospodarstvom, tijelima državne i lokalne uprave bili su veći od planiranih. (***Tablica 1***)

**Tablica 1.** Odabrani posebni ciljevi i pokazatelj rezultata

|  |  |  |  |
| --- | --- | --- | --- |
| **Pokazatelj rezultata**  | **Posebni cilj** | **Očekivana vrijednost u 2024.** | **Realizirana vrijednost u 2024.** |
| **Broj znanstvenih radova objavljenih u časopisima u bazi *Web of Science /* broj zn. radova u Q1 području za 2024. g.** | Podizanje međunarodnog ugleda Instituta Ruđer Bošković | **600/350** | **590/317** |
| **Broj ugovorenih međunarodnih znanstvenih projekata** | Povećanje sudjelovanja u kompetitivnom projektnom financiranju | **6** | **10** |
| **Vrijednost u EUR** |  | **3.000.000,00** | **3.294.522,87** |
| **Broj ugovorenih nacionalnih znanstvenih i strukturnih projekata** | Povećanje sudjelovanja u kompetitivnom projektnom financiranju | **30** | **46** |
| **Vrijednost u EUR** |  | **5.000.000,00** | **13.140.627,61** |
| **Broj znanstvenika uključenih u aktivnosti znanstvene mobilnosti** | Jačanje međunarodne znanstvene suradnje i znanstvene aktivnosti | **100** | **135** |
| **Broj ugovorenih projekata s gospodarstvom, tijelima državne i lokalne uprave** | Unaprjeđenje pružanja znanstvenih, istraživačkih ili tehnoloških usluga na slobodnom tržištu | **25** | **33** |
| **Vrijednost u EUR** |  | **2.200.000,00** | **2.704.091,00** |

U pogledu strateških ciljeva i pokazatelja utjecaja (učinaka), ostvarenja u 2024. godini bila su većim dijelom veća od očekivanih. Samo su za Udio prihoda od projekata za usluge pružene u tržišnom okruženju i Udio stalno zaposlenih na znanstvenom ili suradničkom radnom mjestu u ukupnom broju stalno zaposlenih rezultati nešto niži od očekivanih (***Tablica 2***).

**Tablica 2.** Odabrani strateški ciljevi i pokazatelj ishoda (učinka)

|  |  |  |  |
| --- | --- | --- | --- |
| **Pokazatelj ishoda (učinka)** | **Strateški cilj** | **Očekivana vrijednost u 2024.** | **Realizirana vrijednost u 2024.** |
| **H-indeks** | Podizanje znanstvene izvrsnosti | **67** | **66** |
| **Udio kompetitivnog financiranja u ukupnim prihodima**  | Podizanje znanstvene izvrsnosti | **24,40 %** | **38,27 %** |
| **Udio prihoda od projekata za usluge pružene u tržišnom okruženju** | Jačanje suradnje s gospodarstvom  | **7,0 %** | **4,0 %** |
| **Udio prihoda od ostvarenih projekata transfera tehnologije u ukupnim prihodima** | Jačanje suradnje s gospodarstvom | **0,04 %** | **3,3 %** |
| **Broj provedenih postupaka digitalne transformacije rada** | Jačanje društvene odgovornosti | **2** | **8** |
| **Udio stalno zaposlenih na znanstvenom ili suradničkom radnom mjestu u ukupnom broju stalno zaposlenih** | Jačanje društvene odgovornosti | **67 %** | **65 %** |

## **A622151 PROGRAMSKO FINANCIRANJE JAVNIH INSTITUTA – IZ EVIDENCIJSKIH PRIHODA**

U sklopu ove aktivnosti realiziraju se rashodi iz slijedećih izvora: 31 Vlastiti prihodi, 51 Pomoći EU, 52 Ostale pomoći i 61 Donacije. Ukupni rashodi iznosili su 12.566.184 €, što je 20% više od tekućeg plana. Rashodi su veći prvenstveno na izvoru 52 zbog značajnog broja novougovorenih HrZZ projekata.



Dio koji se odnosi na izvor 31 Vlastiti prihodi proračunskog korisnika, imao je udio od 22% u rashodima ove aktivnosti. Rashodi izvora 31 u 2024.g. bili su 2.734.630 €, što je 24% više u odnosu na plan za 2024. Najveća skupina rashoda i istovremeno ona koja je najveća u odnosu na plan su rashodi za nabavu dugotrajne imovine koji su u 2024. iznosili 890.656 €. Od toga rashodi za građevinske objekte iznosili su 624.032 € i u cijelosti su se odnosili na sufinanciranje projekta O-ZIP iz vlastitih sredstava za one rashode koji nisu pokriveni ugovorom s državom. Ostale skupine rashoda nisu imale većih odstupanja u odnosu na plan.

Izvor 51 Pomoći EU obuhvaća projekte u sklopu programa Obzor Europa, Obzor 2020 i FP7. Udio ovog izvora u ukupnim rashodima ove aktivnosti bio je 11%. Ukupni rashodi ovog izvora iznosili su 1.429.481 € i manji su za 22% u odnosu na plan, jer za Obzor 2020 Europa i FP7 nema više novih ugovora. Najviše rashoda u 2024. bilo je za projekte financirane iz programa Obzor 2020, a zatim za projekte Obzor Europa. Gledajući po skupinama konta, najviše rashoda je bilo za zaposlene 662.732 €, a zatim za materijalne rashode u iznosu od 459.880 €.

Izvor 52 Ostale pomoći imao je rashode u iznosu od 8.236.097 €, što predstavlja dvije trećine ukupnih rashoda ove aktivnosti. U odnosu na tekući plan, rashodi su veći za 29%. Prvenstveno zbog novougovorenih projekata Hrvatske zaklade za znanost (HrZZ). Najveća skupina rashoda odnosi se na rashode za zaposlene u iznosu od 2.889.616 €, što je porast od 18% u odnosu na plan zbog zapošljavanja doktoranada i poslijedoktoranada.

Rashodi izvora 61 Donacije iznosili su 165.975,86 € u 2024.g. i imali su udio od 1% od ukupnih rashoda ove aktivnosti. U odnosu na tekući plan rashodi su 2,2 puta veći. Najviše zbog porasta rashoda projekata koje su komercijalni partneri ugovorili iz strukturnih EU fondova, a IRB je partner u tim projektima. Najveća skupina rashoda odnosi se na materijalne rashode (materijal i sirovine, službena putovanja i dr.) u iznosu od 98.185 €, a zatim rashodi za zaposlene u iznosu od 51.918 €.

## **A622152 PROGRAMSKO FINANCIRANJE JAVNIH INSTITUTA - IZ STRUKTURNIH I INVESTICIJSKIH FONDOVA EU**

U sklopu ove aktivnosti realiziraju se rashodi iz izvora 12 - Sredstva učešća u pomoći, izvora 563 - Europski fond za regionalni razvoj (EFRR) i izvor 581 - Mehanizam za oporavak i otpornost



Dio koji se odnosi na izvor 12 - Sredstva učešća u pomoći imao je udio od 13% u rashodima ove aktivnosti. Rashodi izvora 12 u 2024.g. iznosili su 2.119.632 i bili su za 85% manji od tekućeg plana. Razlog tome je što je u tekućem plana predviđena promjena omjera financiranja projekta O-ZIP u korist ovog izvora, a temeljem limita od strane nadležnog ministarstva. Gotovo svi rashodi ovog izvora odnose se na rashode za građevinske objekte (izgradnja novih zgrada) 1.870.163 €, odnosno 217.759 € za nabavu laboratorijske opreme, sve vezano uz projekt O-ZIP.

Najveći dio rashoda ove aktivnost odnosi se na izvor 563 – EFRR, koji je činio 79% rashoda u 2024. godini. Ukupni rashodi iznosili su 12.930.272 € i u odnosu na tekući plan veći su za 33%. Glavni razlog je i ovdje uspješni nastavak projekta O-ZIP na koji se odnosi preko 90% rashoda ovog izvora, s obzirom da se projekt O-ZIP i dalje uspješno odvija. I ovdje su kao i na izvoru 12 najveći rashodi za građevinske objekte u iznosu od 10.836.985€, te 1.295.840 € za nabavu laboratorijske opreme.

Na izvoru 581 - Mehanizam za oporavak i otpornost ukupni rashodi su iznosili 1.354.946 €, što je 8% ukupnih rashoda ove aktivnosti. U odnosu na tekući plan, rashodi su manji za 62%, jer se radi o prvoj godini programskog financiranja, te je trebalo uspostaviti sustav mjera i kriterija raspodjele sredstava za 4 grupe i 21 podgrupe programskih sredstava financiranih iz ovih izvora, te na kraju izvršiti evaluacija 300-ak projektnih prijava. Najveća skupina rashoda odnosi se materijale rashode u iznosu od 1.118.334 € - službena putovanja, materijal i usluge održavanja kao najveće stavke.

## **K622139 OBNOVA ZGRADA OŠTEĆENIH U POTRESU S ENERGETSKOM OBNOVOM - NPOO**

Ova aktivnost se realizira kroz izvor 815 Namjenski primitak - NPOO. U naravi odnosi se na obnovu vrtlarske kućice i društvenog doma od potresa. Rashodi u 2024.g. su iznosili 712.576 €, što je 39% više od plana

## **K622144 OBNOVA INFRASTRUKTURE U PODRUČJU OBRAZOVANJA OŠTEĆENE POTRESOM FSEU.2022.MZO**

U sklopu ove evidentiraju se rashodi za obnovu od potresa iz izvora financiranja 11 Opći prihodi i primici. Ukupni rashodi ove aktivnosti iznosili su 342.248 € i bili su manji za 37% od plana.

S obzirom da su aktivnosti K622139 i K622144 povezane obnovom istih građevina, ukupni rashodi su na nivou 100% tekućeg plana.